Library - Afrikaanse Boeke - Die Toekoms van Suid-Afrika
Liewe toehoorders, wêreldgebeure staan onder die dwang van 'n onstuitbare momentum en 'n onkeerbare dwang. Niks in hierdie wêreld het groter krag as 'n profesie waarvan die tyd van vervulling aangebreek het nie. Ons glo daar is magtige dinge wat geprofeteer is vir hierdie tyd waarin
ons lewe en niks gaan dit keer nie, en niks gaan dit stuit nie. En wanneer ons so na die wêreld kyk en ons kyk na elke openbare uiting, of dit op kerklike gebied is, en of dit op politieke gebied is, of ekonomiese gebied, of op watter gebied ook al, dan is daar 'n neiging en daar is 'n vertolking van God se Woord wat eeue gelede 'n verkeerde koers ingeslaan het.